stanford-oval/wikipedia huggingface dataset:
ซาลาแมนเดอร์ไฟ

| ซาลาแมนเดอร์ไฟ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
สกุล:: Salamandra
สปีชีส์:: S.  salamandra
ชื่อทวินาม
Salamandra salamandra (Linnaeus, 1758)


แผนที่แสดงการกระจายพันธุ์
ชื่อพ้อง
 Lacerta salamandra Linnaeus, 1758
สำหรับซาลาแมนเดอร์ที่เป็นสัตว์ในตำนาน ดูที่: ซาลาแมนเดอร์
ซาลาแมนเดอร์ไฟ (อังกฤษ: Fire salamander; ชื่อวิทยาศาสตร์: Salamandra salamandra) เป็นสัตว์ครึ่งบกครึ่งน้ำขนาดเล็กจำพวกซาลาแมนเดอร์ชนิดหนึ่ง จัดเป็นนิวต์ (Salamandridae) หรือซาลาแมนเดอร์ขนาดเล็ก
ชื่อซาลาแมนเดอร์ไฟนั้น สันนิษฐานว่ามาจากการที่มนุษย์ในสมัยโบราณ จะใช้ฟืน ที่นำมาจากกิ่งไม้หรือโพรงไม้ต่าง ๆ โยนเข้ากองไฟเพื่อสร้างความอบอุ่นยามหนาว บางครั้งจะพบซาลาแมนเดอร์ชนิดนี้ซุกซ่อนอยู่ภายใน เมื่อฟืนถูกไฟ ด้วยความร้อนซาลาแมนเดอร์ก็จะคลานออกมา เหมือนกับว่าคลานออกมาจากกองไฟ อันเป็นที่มาของสัตว์ในตำนานที่ว่า เมื่อโยนซาลาแมนเดอร์เข้าไปในกองไฟแล้วก็ไม่ตาย เนื่องจากมีความชื้นในรูปแบบของเมือกที่ปกคลุมตัวอยู่ ซึ่งก็ไม่เป็นความจริงแต่อย่างใด
ซาลาแมนเดอร์ไฟ นับเป็นซาลาแมนเดอร์ชนิดที่พบได้ง่ายกว่าซาลาแมนเดอร์ชนิดอื่น ๆ ในทวีปยุโรป มีลำตัวสีดำมีจุดสีเหลืองหรือลายเส้นที่แตกต่างกันออกไป บางตัวอาจจะมีสีเกือบดำสนิทในขณะที่บางตัวมีแถบสีเหลืองสดตัดกันโดดเด่น และบางตัวก็มีสีออกไปทางเหลืองเฉดแดง หรือสีส้ม มีขนาดความยาวประมาณ 30 เซนติเมตร ในตัวที่โตเต็มวัย และมีอายุขัยที่ยาวนานถึง 50 ปี นับว่ายาวนานกว่าซาลาแมนเดอร์ชนิดอื่น ๆ มาก
นอกจากนี้แล้ว ยังสามารถปล่อยสารพิษประเภทอัลคาลอยด์ ในรูปแบบของต่อมพิษที่ผิวหนังเพื่อป้องกันตัวได้ด้วย มีผลทำให้กล้ามเนื้อชักเกร็ง, ความดันโลหิตสูง โดยต่อมพิษนี้กระจายอยู่ทั่วตัว และกระจุกในพื้นผิวบางส่วนของร่างกายเท่านั้น โดยเฉพาะอย่างยิ่งในส่วนหัว และผิวหลังส่วนผิวหนังมักจะตรงกับต่อมเหล่านี้ ซึ่งสารประกอบในการหลั่งผิวหนังอาจจะมีผลต่อการติดเชื้อแบคทีเรีย และเชื้อราของผิวหนังชั้นนอก
พบกระจายพันธุ์ตามแหล่งน้ำที่สะอาดต่าง ๆ ในป่าประเภท ป่าผลัดใบ หรือภูเขา โดยเฉพาะอย่างยิ่งพื้นป่าที่มีพืชชั้นต่ำประเภทมอสส์ปกคลุม ในหลายประเทศของทวีปยุโรป ตั้งแต่ประเทศแอลเบเนีย, ออสเตรีย, เบลเยี่ยม, บอสเนียและเฮอร์เซโกวีนา, บัลแกเรีย, ฮังการี, โครเอเชีย, สาธารณรัฐเช็ก, ฝรั่งเศส, เยอรมนี, กรีซ, อิตาลี, ลักเซมเบิร์ก, มอนเตเนโกร, ยูโกสลาเวีย, เนเธอร์แลนด์, โปแลนด์, โปรตุเกส, โรมาเนีย, สเปน, สวิสเซอร์แลนด์ โดยพบไปได้ไกลถึงภูมิภาคตะวันออกกลาง เช่น ตุรกี และอิหร่าน
มีพฤติกรรมหากินในเวลากลางคืน กินสัตว์ขนาดเล็กกว่า เช่น แมลง, กุ้ง, ปู, ทาก หรือสัตว์ครึ่งบกครึ่งน้ำด้วยกันขนาดเล็ก โดยปกติในเวลากลางวันจะหลบซ่อนตัวตามโขดหินและขอนไม้ จะออกมาหากินในเวลากลางวันบ้างก็ต่อเมื่อมีฝนตก ความชื้นในอากาศมีสูง ทั้งตัวผู้และตัวเมียมีลักษณะคล้ายคลึงกันมาก ยกเว้นในช่วงฤดูผสมพันธุ์จะสามารถเห็นถึงความแตกต่างระหว่างเพศชัดเจนที่สุด คือ ต่อมบวมรอบ ๆ ระบายชายของตัวผู้ ต่อมนี้มีหน้าที่ผลิตถุงเก็บสเปิร์ม ซึ่งประกอบด้วยสเปิร์มจำนวนมากที่ตอนปลาย เมื่อซาลาแมนเดอร์ตัวเมียขึ้นมาบนบก ตัวผู้หลังจากปล่อยถุงสเปิร์มลงบนพื้นดินแล้วพยายามที่จะให้ตัวเมียรับเข้าไปผสมพันธุ์ หากประสบความสำเร็จทั้งไข่และสเปิร์มมีการปฏิสนธิกัน ซึ่งเกิดขึ้นภายในตัวของตัวเมีย ตัวอ่อนจะได้รับการเพาะฟักในแหล่งน้ำที่สะอาดต่อไป
รูปภาพ

ส่วนหัวขนาดใกล้ และต่อมพิษ
ขณะยังเป็นตัวอ่อนในน้ำ
ตัวที่มีแถบสีเหลืองขนาดใหญ่กว่าทั่วไป
แหล่งข้อมูลอื่น

ข้อมูลที่เกี่ยวข้องกับ Salamandra salamandra ที่วิกิสปีชีส์
http://www.caudata.org/cc/species/Salamandra/Salamandra_sp.shtml เก็บถาวร 2010-06-11 ที่ เวย์แบ็กแมชชีน
ซักซี้ด ห่วยขั้นเทพ

| ซักซี้ด ห่วยขั้นเทพ |
| --- | --- |
ใบปิดภาพยนตร์
กำกับ: ชยนพ บุญประกอบ
บทภาพยนตร์: ชยนพ บุญประกอบ ทศพล ทิพย์ทินกร ณฐพล บุญประกอบ ศิววุฒิ เสวตานนท์ ปนายุ คุณวัลลี
นักแสดงนำ: จิรายุ ละอองมณี พชร จิราธิวัฒน์ ณัฐชา นวลแจ่ม ธวัช พรรัตนประเสริฐ ณภัทร โชคจินดาชัย
กำกับภาพ: นฤพล โชคคณาพิทักษ์
ตัดต่อ: ปนายุ คุณวัลลี
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีทีเอช
วันฉาย: 17 มีนาคม พ.ศ. 2554
ความยาว: 130 นาที
ประเทศ: ไทย
ภาษา: ไทย
ทุนสร้าง: 20 ล้านบาท[ต้องการอ้างอิง]
ทำเงิน: 78.32 ล้านบาท[ต้องการอ้างอิง]
ต่อจากนี้: Suc "K" Seed (ซัก-เค-ซี้ด)
ข้อมูลจากสยามโซน
ซัก ซี้ด ห่วยขั้นเทพ (อังกฤษ: 'Suck Seed') เป็นภาพยนตร์ไทยแนวดนตรี ตลก ที่ออกฉายในปี พ.ศ. 2554 กำกับโดย ชยนพ บุญประกอบ จัดจำหน่ายโดย จีทีเอช นำแสดงโดย จิรายุ ละอองมณี ณัฐชา นวลแจ่ม พชร จิราธิวัฒน์ ธวัช พรรัตนประเสริฐ
ซัก ซี้ด ห่วยขั้นเทพ ทำรายได้ประจำสัปดาห์และทำเงินในสี่วันแรกไปถึง 21 ล้านบาท และทำรายได้ทั้งหมด 78.32 ล้านบาท
เรื่องย่อ

เป็ด (จิรายุ ละอองมณี) เด็กประถมสุดเห่ย ที่ไม่เคยฟังเพลง นอกจากจะไม่ชอบฟังเพลงและยังเข้าใจเอาเองผิด ๆ ว่า เพลงเร็วเรียกเพลงร็อค เพลงช้าเรียกเพลงรัก ส่วนเพลงไทยนั้นก็มีแค่สองประเภทคือ เพลง แกรมมี่ และ อาร์เอส
เป็ดหัดเล่นดนตรีเพียงเพราะแอบหลงรัก เอิญ (ณัฐชา นวลแจ่ม) เพื่อนร่วมห้องได้ทำให้เขารู้จักกับเพลง และความรัก เอิญสอนเป็ดว่าเวลาเราฟังเพลงก็จะเหมือนมีเพื่อนมาอยู่ข้าง ๆ เป็ดเลยอยากเป็นคนข้าง ๆเอิญบ้าง ยิ่งรู้ว่าเอิญเป็นสาวหูเหล็ก เป็นสาวกเพลงร็อคที่คลั่งไคล้กีตาร์ฮีโร่เป็นชีวิตจิตใจ เป็ดจึงเกิดแรงฮึดที่จะผันตัวเองจากไอ้แหยขี้อายให้กลายเป็น ร็อคเกอร์
แต่รักครั้งแรกก็ต้องแตกสลาย เมื่อเธอต้องย้ายไปไกลแสนไกล…เวลาผ่านไปไวถึง ม.6 เอิญก็กลับมาพร้อมกับความน่ารักและฝีมือกีตาร์ขั้นเทพ เป็ดที่ยังเห่ยเหมือนเดิมจึงจับมือกับ คุ้ง (พชร จิราธิวัฒน์) มือกีตาร์ของวงนั้นมีบ้านเป็นโรงรับจำนำซึ่งเปรียบเสมือนดีสนีย์แลนด์ของเพื่อน ๆ ของเก่าของคนอื่นจะกลายมาเป็นของเล่นชิ้นใหม่ของคุ้งเสมอ ตั้งแต่ประถมยันมัธยมคุ้งคือผู้นำเทรนด์ ไม่ว่าจะเป็นเกมส์แฟมิคอม โรลเลอร์เบลด ตู้สติ๊กเกอร์ เกมเต้น โฟโต้ฮันท์ คุ้งเป็นต้องได้ประเดิมเป็นคนแรก เป็นเพื่อนสนิทสุดเกรียนที่วัน ๆ คิดแต่จะหม้อหญิง  พ่วงด้วย เอ็กซ์ (ธวัช พรรัตนประเสิรฐ) มือกลองบ้าพลังที่อยากสอยดาวโรงเรียนที่แอบชอบอยู่ รวมกันเป็นสามตัวห่วย ตั้งวงเพื่อจีบสาวสวย
คุ้งอาจจะมีชะตากรรมเป็นถึงไอดอลของโรงเรียน ถ้าจะไม่มีกรรมมาบังให้คุ้งดันมีฝาแฝดชื่อ เค น้องชายที่ทั้งเรียนเก่งกว่า ที่สำคัญเคยังเป็นมือกีตาร์ของวง อารีน่า วงดนตรีประจำโรงเรียนที่ได้รับเลือกให้เป็นตัวแทนเข้าประกวด Hot Wave Music Award ไม่ต้องสงสัยเลยว่าความฮ็อตของเค จะทำให้คุ้งกลายเป็นแค่ ฝาแฝดเค ในสายตาของทุกคน ในปีสุดท้ายของชีวิตมัธยมปลาย เมื่อวง อารีนา ลงสมัคร Hot Wave โดยมีเอิญเข้าร่วมในฐานะนักร้องนำ เป็ดและคุ้งจึงจับมือกันปฏิวัติตัวเองฟอร์มวง SuckSeed ขึ้นมา หาญกล้าท้าแข่งเพื่อพิสูจน์ให้คนที่พวกเขาทั้งรักทั้งอยากเอาชนะได้เห็นว่า พวกเขาไม่ใช่แค่ “ตัวห่วย” อย่างที่ใคร ๆ คิด
ตัวละคร

เป็ด เด็กสุดเห่ยที่คิดเองไม่เป็น ชอบทำอะไรตามเพื่อน ไม่กล้าตัดสินใจ ชอบเอิญมาตั้งแต่ประถม (ได้เป็นแฟนเอิญแต่ต้องเลิกกัน) แต่ไม่ยอมบอกจนทะเลาะกับคุ้งเพื่อนรักของตนเองแต่สุดท้ายก็กลับมาดีกัน ในงานเลี้ยงรุ่น พ.ศ. 2553 และเป็ดกับเอิญก็ได้กลับมาเป็นแฟนกันอีกครั้ง โดยเป็ดเป็นมือเบสวงซักซี้ด อยู่ห้อง ม.6/1
คุ้ง และ เค เป็นฝาแฝด โดยคุ้งเป็นพี่ เคเป็นน้อง
คุ้ง เป็นมือกีต้าร์และนักร้องนำวงซักซี้ด อดีตหัวหน้าวงคุ้งแอนด์เฟรนด์ พี่ชายฝาแฝดของเค เล่นกีต้าร์ก่อนเคแต่ไม่ตั้งใจจริงจึงไม่เก่ง เป็นคนเฮฮา อารมณ์เปลี่ยนแปลงง่าย มีเพื่อนสนิทคือเป็ด อยู่ห้อง ม.6/1
เค มือกีต้าร์วงอารีน่า มีพี่ชายฝาแฝดชื่อคุ้ง ทางบ้านมีกิจการโรงรับจำนำ เคหล่อกว่าคุ้งและไว้ผมเปิดหน้าผากเปิดเถิกและเล่นกีต้าร์เก่งกว่าคุ้งสาวจึงชอบมากกว่า เนื่องจากเวลาเล่นกีต้าร์คนมักจะกรี๊ดเสียงดังจึงได้รับฉายาว่าเคโอว ตั้งโดยตวง
เอิญ มือกีต้าร์และนักร้องนำวงอารีน่า อดีตสมาชิกวงซักซี้ด เป็นมือกีต้าร์ที่มากด้วยความสามารถ ทำให้วงอารีน่าเข้ารอบด้วยเพลง เพลงที่ฉันไม่ได้แต่ง (เป็นเพลงที่เป็ดแต่งเอาไว้ให้เอิญ) และประกวดชนะระดับประเทศจนในที่สุดก็ได้ออกอัลบั้มในปี 2553
เอ็กซ์ คือมือกลองบ้าพลังแห่งวงซักซี้ด มีความสามารถในการเล่นกีฬาบาสเกตบอล มักบ้าพลังและทำตามเพื่อน แอบชอบส้ม แต่ก็โดนทอมแย่งไป ทำให้เอ็กซ์เกลียดทอม ครอบครัวทำธุรกิจร้านขายเบเกอรี่โดยใช้สถานที่ในร้านซ้อมดนตรีวงซักซี้ดจนเข้ารอบยี่สิบทีมสุดท้ายของภาคเหนือ อยู่ห้อง ม.6/4
ตวง ชื่อเต็มว่า ตวง แซ่ลี คือคนที่ถ่ายกล้องวิดีโอและเป็นพิธีกร พูดเก่งและเป็นแหล่งกระจายข่าวในโรงเรียน ชอบสอดรู้เรื่องชาวบ้าน
เต็ม อิมแพ็ค เป็นนักร้องนำวงอารีน่า เสียงสูงทรงพลัง ชอบขี้เก๊กและข่มผู้อื่นซึ่งได้ทะเลาะกับเคจนโดนไล่ออกจากวง ก่อนกลับมาดีกันในงานเลี้ยงรุ่นปี 2553 แต่เต็มก็ไม่ได้กลับเข้ามาในวงอารีน่า
โดม ธันเดอร์ เป็นมือกลองวงอารีน่าของเค ซึ่งพยายามไม่ให้เต็ม นักร้องนำ ทะเลาะกับเค มือกีต้าร์ เรื่องการแต่งเพลงมาเป็นสิบเพลงแล้วเคไม่เอาสักเพลง เป็นมือกลอง ที่ตีกระหน่ำราวสายฟ้าฟาดจึงชื่อว่าธันเดอร์เป็นฉายา
ราช ฉมัง มือเบสมือฉมัง มีความสามารถด้านการเล่นเบสมาตั้งแต่เด็ก สังกัดวงอารีน่า
นักแสดง > นักแสดงหลัก

จิรายุ ละอองมณี (เก้า) รับบทเป็น เป็ด
ต้นหน ตันติเวชกุล รับบทเป็น เป็ด (วัยเด็ก)
พชร จิราธิวัฒน์ (พีช) รับบทเป็น คุ้ง / เค
ธนัช ปาละกูล  รับบทเป็น คุ้ง / เค (วัยเด็ก)
ณัฐชา นวลแจ่ม (แนท) รับบทเป็น เอิญ
รินทร มกรสิริศรี รับบทเป็น เอิญ (วัยเด็ก)
ธวัช พรรัตนประเสริฐ (เอิร์ธ) รับบทเป็น เอ็กซ์
ณภัทร โชคจินดาชัย (ท้อป) รับบทเป็น ตวง
ปารย์พิรัชย์ ผดุงเจริญ รับบทเป็น ตวง (วัยเด็ก)
นักแสดง > นักแสดงสมทบ

เบญจ โคสกฤษณ์ รับบทเป็น ชูเกียรติ (ครูสอนดนตรี)
วง The Arena
กันต์ ชุณหวัตร (กัน) รับบทเป็น เต็ม อิมแพ็ค
ธัชวิทย์ กุลกระจ่าง (ปิง) รับบทเป็น โดม ธันเดอร์
ทศพร เชิดเกียรติก้อง (เต้) รับบทเป็น ราช ฉมัง
อังค์วรา มงคลสมัย (ใบเฟิร์น) รับบทเป็น ส้ม
อดิสรณ์ ตรีสิริเกษม (ปิ๊ง) รับบทเป็น เจ้าของร้านเครื่องดนตรี
นักแสดง > ศิลปินรับเชิญ

ธนชัย อุชชิน (ป๊อด โมเดิร์นด็อก)
อานนท์ สายแสงจันทร์ (ปู แบล็คเฮด)
อิทธิพงศ์ กฤดากร ณ อยุธยา (ต้า พาราด็อกซ์)
เอกรัตน์ วงศ์ฉลาด (แด็กซ์ บิ๊กแอส)
กรภพ จันทร์เจริญ (โจ๊ก โซคูล)
ณัฐฏ์ณัฐ หิรัญสมบูรณ์ (เท็ดดี้ โลโซ)
บอดี้สแลม (อาทิวราห์ คงมาลัย ธนดล ช้างเสวก สุชัฒติ จั่นอี๊ด และธนชัย ตันตระกูล )
อารักษ์ อมรศุภศิริ (เป้ สเลอ)
งานสร้าง > สถานที่ถ่ายทำ

สถานที่ถ่ายทำของภาพยนตร์เรื่องนี้ ถ่ายทำที่เชียงใหม่ ถ่ายทำฉากโรงเรียนที่สมุทรสาครโดยใช้สถานที่ โรงเรียนชลประทานวิทยา และ สมุทรสาครบูรณะ ในนามว่าโรงเรียนเชตุพนบูรณะ โดยได้ชื่อมาจากโรงเรียนเชตุพนศึกษาที่จังหวัดเชียงใหม่ และ สมุทรสาครบูรณะ รวมกัน
งานสร้าง > เทคนิค

Runtime- 130 นาที (2 ชั่วโมง 10 นาที)
Sound Mix- Dolby digital 5.1
Color- Color
Aspect Ratio- 1.85:1
Camera- SONY EX3 XDCAM HD
Negative Format- MPEG-2 Long GOP codec
Cinematographic Process- Digital Intermediate (2K) (master format)  MPEG-2 Long GOP codec (HD) (source format)
Printed Film Format- 35 mm (Flat)
งานสร้าง > เพลงประกอบ

จิระ มะลิกุล โปรดิวเซอร์ภาพยนตร์ได้เลือก อ๊อฟ บิ๊กแอส ร้องเพลง “ทุ้มอยู่ในใจ” ประกอบภาพยนตร์เรื่องใหม่ของผู้กำกับน้องใหม่ ชยนพ บุญประกอบ ค่าย จีทีเอช นอกจากนี้ยังมีเพลงที่แต่งขึ้นใหม่อีกสองเพลง คือ ซักซี้ดนึง โดย พาราด็อกซ์ และ เพลงที่ฉันไม่ได้แต่ง โดย โน มอร์ เทียร์
งานสร้าง > งานแถลงข่าว

จีทีเอช จัดงานแถลงข่าว เปิดตัวภาพยนตร์ร็อควัยรุ่น รักวัยเรียน แบบสุดมันส์ เนรมิตเวทีห้องออดิทอเรียม ชั้น 21 อาคารจีเอ็มเอ็ม แกรมมี่ เพลส ให้เป็นเวทีร็อค โดยมี พิธีกรน้องใหม่ สุดซ่า ท็อป ณภัทร โชคจินดาชัย จากภาพยนตร์ มาร่วมเป็นพิธีกรคู่กับสาวสุดฮอต โอปอล์ ปาณิสรา พิมพ์ปรุ ที่ขอทำหน้าที่เจาะลึกทุกคำถามกับ ผู้กำกับน้องใหม่ ชยนพ บุญประกอบ และโปรดิวเซอร์ หัวใจร็อค เก้ง จิระ มะลิกุล ที่มาพร้อมกับเซอร์ไพร์สพิเศษ
การออกฉายและรายได้

ภาพยนตร์เรื่องนี้ ออกฉายทั่วไปในโรงภาพยนตร์เมื่อ 17 มีนาคม พ.ศ. 2554 แล้วสามารถทำรายได้ประจำสัปดาห์และทำเงินในสี่วันแรกไปถึง 21 ล้านบาท แล้วทำรายได้กวาดรายได้ไปแล้วกว่า 70 ล้านบาท ซึ่งทำรายได้แซงภาพยนตร์เรื่อง เลิฟจุลินทรีย์ รักมันใหญ่มาก ที่ทำรายได้ไป 43 ล้านบาท แต่ทำรายได้ต่ำกว่าภาพยนตร์เรื่อง สุดเขตเสลดเป็ด ซึ่งทำรายได้ไป 122 ล้านบาท และภาพยนตร์เรื่องนี้ทำรายได้รวมทั้งหมดไป 78.32 ล้านบาท จัดงาน “SuckSeed To Success เลี้ยงรุ่น 80 ล้าน” เพื่อฉลองความสำเร็จของภาพยนตร์
ภาพยนตร์เรื่องนี้ได้ออกฉายที่ประเทศไต้หวันในงานเทศกาลภาพยนตร์ไทเป ฟิล์ม เฟสติวัล ประเทศไต้หวัน, งานเทศกาลภาพยนตร์นานาชาติปูชอน ประเทศเกาหลีใต้, และล่าสุดชนะเลิศรางวัล “Laugh Category Uminchu Prize Grand Prix” Audience award จากเทศกาลภาพยนตร์โอกินาว่า ประเทศญี่ปุ่น เมื่อวันที่ 31 มีนาคม 2555
ต่อมา ภาพยนตร์เรื่องนี้ได้รับรางวัลชนะเลิศ “Laugh Category Uminchu Prize Grand Prix” Audience award ซึ่งเป็นรางวัลจากผลโหวตของผู้ชม ในสาขา Laugh (หัวเราะรื่น) ได้รับรางวัลเป็นเงินมูลค่า 2.5ล้านเยน ประมาณ 9 แสนบาท โดยรายได้ส่วนหนึ่งนำไปมอบให้กับมูลนิธิกระจกเงา โดย ชยนพ บุญประกอบ ผู้กำกับ และพชร จิราธิวัฒน์ ได้เดินทางไปร่วมงานในครั้งนี้ด้วย
ดีวีดี

ดีวีดี ซักซี้ด ห่วยขั้นเทพ ผลิตโดย บริษัท จีทีเอช จำกัด ซึ่งจะผลิตและจัดจำหน่ายในเดือนกรกฎาคม พ.ศ. 2554 มีสามรูปแบบ ได้แก่
ดีวีดี > Digi Tray

ดีวีดี ซักซี้ด ห่วยขั้นเทพ รูปแบบ Digi Tray เป็นรูปแบบ DVD9 จำนวน 1 แผ่น ความยาว 130 นาที โดยฟีเจอร์ที่มาพร้อมกับแผ่น ได้แก่
ตัวอย่างภาพยนตร์
VTR ภาพยนตร์ / VTR Promote 5 นักแสดง
รูปภาพถ่ายจากภาพยนตร์
ดีวีดี > 2 Disc Special Edition

ดีวีดี ซักซี้ด ห่วยขั้นเทพ รูปแบบ 2-Disc Special Edition เป็นรูปแบบ DVD9  มีจำนวน 2 แผ่น สองรูปแบบด้วยกัน มีรายละเอียด ดังนี้
แผ่นที่ 1
ตัวอย่างภาพยนตร์
VTR ภาพยนตร์ / VTR Promote 5 นักแสดง
รูปภาพถ่ายจากภาพยนตร์
แผ่นที่ 2
VDO Commentary (ดูหนังพร้อมแก๊งค์ตัวห่วย)
Extended Scene (เสียดายไม่ได้ซี้ด)
Making Of (กว่าจะห่วยขั้นเทพ)
Casting (ชีวิตต้องลองซักบทนึง)
Photo Gallery (ทุ้มอยู่ในภาพถ่าย (ขั้นเทพ))
ทีมนักแสดงไปเที่ยวเกาะ (บังเอิ๊ญ...ติด...เกาะ)
MV เพลงที่ฉันไม่ได้แต่ง (Acoustic Version)
Easter Egg (ตาดีนะเรา)
ดีวีดี > Box Set

ดีวีดี ซักซี้ด ห่วยขั้นเทพ Special Package (Box Set) เป็นรูปแบบ DVD9 ซึ่งในดีวีดีนี้ จะเป็นกล่องรูปร่างวิทยุ สมัยเก่า รายละเอียดในแผ่นดีวีดีเช่นเดียวกับแบบสองแผ่น และมีของแถมพรีเมี่ยม ที่แพคเกจในกล่องนี้ ได้แก่
หนังสือการ์ตูนภาพยนตร์
การ์ดเกมส์จากภาพยนตร์ 5 ใบ
ฟิล์มภาพยนตร์ พร้อมแท่นชูมือ
Sticker ศัพท์จากภาพยนตร์ 3 ชุด
โปสเตอร์ตัวละครภาพยนตร์ ในรูปแบบการ์ตูน
นอกจากนี้ยังมีดีวีดีบ็อกเซ็ต Special FC Edition ที่เพิ่มเสื้อ Suck Seed สีส้ม โดยต้องสั่งจองผ่านเว็บไซต์ล่วงหน้าเท่านั้น
ดูเพิ่ม

ฮอตมิวสิกอวอร์ดส์
แหล่งข้อมูลอื่น

สถานีย่อยประเทศไทย
สถานีย่อยดนตรี
สถานีย่อยภาพยนตร์
เว็บไซต์ทางการ ซักซี้ด ห่วยขั้นเทพ เก็บถาวร 2011-03-24 ที่ เวย์แบ็กแมชชีน
บล็อกภาพยนตร์ ซักซี้ด ห่วยขั้นเทพ เก็บถาวร 2013-04-10 ที่ เวย์แบ็กแมชชีน
ตัวอย่างภาพยนตร์ SuckSeed ห่วยขั้นเทพ
Suckseed Band Search ชีวิตมันต้องร๊อคซักซี๊ดนึง  เก็บถาวร 2013-04-04 ที่ เวย์แบ็กแมชชีน
ห่วยขั้นเทพ (2011) ที่สยามโซน
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
ซาซาบี

| MSN-04 ซาซาบี้ > ข้อมูลทั่วไป |
| --- | --- |
ประเภท: โมบิลสูทสมรรถนะสูงสำหรับนิวไทป์
ความสูง: 25.6 เมตร
น้ำหนัก: 30.5 ตัน (พื้นฐาน) 71.2 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 3960 กิโลวัตต์
อุปกรณ์: บีมโทมาฮอค บีมเซเบอร์ บีมช็อตไรเฟิล ปืนมหาอนุภาค โล่ (ติดตั้งมิสไซล์) ฟันเนล
คุณสมบัติพิเศษ: ไซโคเฟรม
นักบินสำคัญ: ชาร์ อัสนาเบิ้ล
ด ค ก
MSN-04 ซาซาบี้ (ญี่ปุ่น: サザビー ; อังกฤษ: Sazabi) เป็นโมบิลสูทตัวร้ายในภาพยนตร์การ์ตูนญี่ปุ่น อะนิเมะ เรื่องโมบิลสูทกันดั้ม : ชาร์ เคาน์เตอร์ แอทแทค อันเป็นตอนหนึ่งในภาพยนตร์ชุดกันดั้ม ออกแบบโดยยูทากะ อิซุบุจิ
ซาซาบี้เป็นโมบิลสูทประจำตัวของชาร์ อัสนาเบิ้ลในสงครามนีโอซีอ้อนครั้งที่สอง ซาซาบี้พัฒนาต่อมาจาก MSN-03 แยกด์โดก้าและเป็นโมบิลสูทสมรรถนะสูงเครื่องแรกที่มีระบบไซโคเฟรม ซึ่งเป็นเทคโนโลยีไซคอมมิว (Psycommu = Psychic communicator) ที่มีประสิทธิภาพสูงสุดในขณะนั้น ไซโคเฟรมทำงานโดยติดตั้งยูนิตรับคลื่นจิตไว้โดยรอบห้องควบคุมทำให้มีการตอบสนองต่อนักบินที่เป็นนิวไทป์สูงมาก นอกจากไซโคเฟรมแล้ว ซาซาบี้ยังมีท่อขับดันและเวอเนียร์ติดตั้งไว้เป็นจำนวนมาก จึงมีความเร็วและความคล่องแคล่วสูงแม้จะมีขนาดใหญ่
อาวุธของซาซาบี้ได้รับการออกแบบให้สามารถรับมือกับศัตรูเป็นจำนวนมากได้ โดยบีมช็อตไรเฟิลที่เป็นอาวุธหลักสามารถยิงได้ทั้งเป็นลำแสงแบบบีมไรเฟิลและแบบสาดกระจายเหมือนปืนลูกซอง ที่ท้องยังมีปืนมหาอนุภาคซึ่งเชื่อมต่อกับเครื่องกำเนิดพลังงานโดยตรง ซาซาบี้ยังติดตั้งฟันเนลซึ่งเป็นอาวุธควบคุมระยะไกลด้วยระบบไซคอมมิวที่สามารถแยกออกจากตัวซาซาบี้ไปเพื่อยิงโจมตีเป้าหมายได้ ในระยะประชิดตัว ซาซาบี้จะใช้บีมเซเบอร์และบีมโทมาฮอคซึ่งสามารถยืดออกเป็นเหมือนบีมเซเบอร์ขนาดใหญ่ได้
ซาซาบี้ถูกทำลายในการต่อสู้กับนิวกันดั้มของอามูโร่ เรย์ที่ดาวเคราะน้อย แอ็กซิสซึ่งกำลังพุ่งชนโลก ห้องควบคุมที่เป็นแคปซูลหนีภัยในตัวถูกยิงออกจากซาซาบีแต่ถูกอามูโร่จับไว้ได้ ในที่สุด ชาร์ได้หายสาบสูญไปพร้อมกับอามูโร่เมื่อไซโคเฟรมของนิวกันดั้มระเบิดและผลักแอ็กซิสออกไปจากโลก
รูปแบบอื่นๆ

| MSN-04II ไนติงเกล > ข้อมูลทั่วไป |
| --- | --- |
ประเภท: โมบิลสูทสมรรถนะสูงสำหรับนิวไทป์
ความสูง: 22.5 เมตร (วัดถึงหัว)
น้ำหนัก: 48.2 ตัน (พื้นฐาน) 105.7 ตัน (เต็มพิกัด)
เกราะ: โลหะผสมกันดาเรียม
กำลังเครื่อง: 6760 กิโลวัตต์
อุปกรณ์: เมก้าบีมไรเฟิล บีมเซเบอร์ติดแขนกล ปืนมหาอนุภาค โล่ ฟันเนล
คุณสมบัติพิเศษ: ไซโคเฟรม
นักบินสำคัญ: ชาร์ อัสนาเบิ้ล
ด ค ก
รูปแบบอื่นๆ > ไนติงเกล

| MSN-06S ซินันจู > ข้อมูลทั่วไป |
| --- | --- |
ประเภท: โมบิลสูทรุ่นต้นแบบสำหรับนิวไทป์
ความสูง: 22.6 เมตร
น้ำหนัก: 25.2 ตัน
เกราะ: โลหะผสมกันดาเรียม
กำลังเครื่อง: 3240 กิโลวัตต์
อุปกรณ์: บีมไรเฟิล บีมเซเบอร์ ปืนวัลแคน ขวานบีม x 2
คุณสมบัติพิเศษ: ไซโคเฟรม
นักบินสำคัญ: ฟุล ฟรอนทัล
ด ค ก
ปรากฏตัวในหนังสือนิยาย เบลโทชิกาส์ชิลเดรน (Beltorchika's Children) ซึ่งเป็นเนื้อหาที่ดัดแปลงมาจากเหตุการณ์เดียวกัน ไนติงเกลเป็นโมบิลสูทที่พัฒนามาจากซาซาบี้และมีลักษณะที่คล้ายกับโมบิลอาเมอร์ ไนติงเกลได้รับการเพิ่มสมรรถนะโดยเฉพาะความเร็วให้สูงกว่าซาซาบี้ อาวุธฟันเนลเปลี่ยนเป็นแบบเดียวกับของโมบิลอาเมอร์ อัลฟ่าอซีล แต่มีขนาดเล็กกว่าและติดตั้งไว้ที่เกราะไหล่ของไนติงเกล อาวุธปืนถูกเปลี่ยนเป็นเมก้าบีมไรเฟิลที่มีอานุภาพสูงกว่า ส่วนบีมเซเบอร์ติดตั้งไว้กับแขนกลที่ซ่อนใต้เกราะกระโปรงเหมือนของ PMX-003 ธิโอ
รูปแบบอื่นๆ > ซินันจู

ปรากฏตัวในหนังสือนิยาย กันดั้มยูนิคอร์น เป็นโมบิลสูทซึ่งบริษัทแอนาไฮม์อิเล็กทรอนิกส์พัฒนาเพื่อทดสอบการติดตั้งระบบไซโคเฟรมทั้งตัวและระบบ NT-D (NewType Destoyer)ซึ่งต่อมาใช้กับยูนิคอร์นกันดั้ม ซินันจูไม่มีฟันเนลเหมือนซาซาบี้แต่ก็มีสมรรถนะที่สูงมาก โล่ของซินันจูนั้นใช้เก็บขวานบีมขนาดใหญ่ที่สามารถนำมาประกอบกันเป็นแบบสองคมและสามารถใช้แผ่บีมออกมาขณะที่ติดอยู่กับโล่เพื่อเพิ่มขอบเขตการป้องกันได้ ซินันจูถูกขโมยไปจากแอนาไฮม์อิเล็กทรอนิกส์โดยกลุ่มนีโอซีอ้อนที่เหลืออยู่หลังจากที่ชาร์หายสาบสูญไป ซึ่งหัวหน้ากลุ่ม ฟุล ฟรอนทัลได้ทาสีแดงตามแบบของชาร์และใช้เป็นโมบิลสูทประจำตัว
ในวิดีโอเกม

นอกจากในวิดีโอเกมจากกันดั้มซีรีส์โดยตรงแล้ว ซาซาบี้เป็นโมบิลสูทที่ถูกรวมไว้ในซูเปอร์โรบ็อตไทเซ็นหลายๆภาค ซาซาบี้ยังเป็นหนึ่งในหุ่นยนต์ที่ผู้เล่นสามารถเลือกควบคุมได้ในอนาเธอเซ็นจูรีเอพิโซดทั้งสามภาค
ดูเพิ่ม

รายชื่อหุ่นยนต์ใน Universal Century
แหล่งข้อมูลอื่น

Gundam Official (อังกฤษ)
ซิงเกิลคอยล์

ซิงเกิลคอยล์ 3 ตัวบนสตราโตแคสเตอร์
ซิงเกิลคอยล์ (อังกฤษ: single coil) เป็นประเภทของแม่เหล็กแปลงสัญญาณหรือพิกอัป สำหรับกีตาร์ไฟฟ้าและกีตาร์เบสไฟฟ้า ที่แม่เหล็กไฟฟ้าจะแปลงสัญญาณจากแรงสั่นสะเทือนของสายไปยังสัญญาณไฟฟ้า ซิงเกิลคอยล์เป็นหนึ่งในสองการออกแบบที่ได้รับความนิยมมากที่สุด พร้อมกับ คอยล์คู่หรือฮัมบักเกอร์พิกอัป
ซาแซ็งแฟน

ซาแซ็ง หรือ ซาแซ็งแฟน (อังกฤษ: sasaeng fan, เกาหลี: 사생팬) เป็นแฟนตัวยงที่หลงไหลหรือมีพฤติกรรมอื่นประกอบกับการบุกรุกความเป็นส่วนตัวของไอดอลเกาหลีหรือบุคคลสาธารณะ คำว่า ซาแซ็ง มาจากภาษาเกาหลีของคำว่า ซา (เกาหลี: 사) หมายถึง "ความเป็นส่วนตัว" และ แซ็ง (เกาหลี: 생) หมายถึง "การใช้ชีวิต" เมื่อรวมกันแล้วหมายถึงการบุกรุกของแฟน ๆ ในชีวิตส่วนตัวของคนดัง จากการประมาณการของผู้จัดการผู้มีชื่อเสียงในสื่อเกาหลี ดาราดังเกาหลีอาจมี "ซาแซ็งแฟนระหว่าง 500 ถึง 1,000 คน" และมีซาแซ็งแฟนที่ติดตามประมาณ 100 คนทุกวัน ซาแซ็งแฟนมักเป็นเพศหญิงอายุ 17 ถึง 22 ปี และมีแรงผลักดันให้กระทำบางสิ่งที่เป็นความผิดทางอาญาเพื่อให้ได้รับความสนใจจากคนดัง เช่น การบุกรุกที่หอพักหรือบ้านของคนดัง ขโมยของมีค่าหรือข้อมูลส่วนตัว คุกคามสมาชิกในครอบครัว และการส่งของขวัญที่ไม่เหมาะสมเช่นชุดชั้นใน
ภูมิหลัง

ถึงแม้ว่าคำว่าซาแซ็งจะเป็นคำที่เรียกในภายหลัง แต่พฤติกรรมแฟน ๆ ที่คลั่งไคล้ก่อกวนก่อเกิดขึ้นกับกลุ่มไอดอลของเคป็อป และ "แฟนดอม" ในช่วงคริสต์ทศวรรษ 1990 ดังที่หนังสือพิมพ์ โคเรียจุงอันเดลี รายงานเมื่อปี 2001 เกี่ยวกับพฤติกรรมของแฟน ๆ ก่อนยุคดิจิทัลและสมาชิกของกลุ่มเคป๊อปรุ่นแรก เช่น เอชโอทีและจีโอดี ด้วยการพัฒนาอย่างรวดเร็วของอุตสาหกรรมวัฒนธรรมเกาหลีที่ได้รับความนิยม และการแพร่กระจายของกระแสฮัลรยูในระดับสากลในยุค 2000 ในปีที่ผ่านมาพฤติกรรมของแฟน ๆ ที่รุนแรงและก่อกวนต่อไอดอลและดาราเกาหลีมีเพิ่มมากขึ้น
แฟนเคป็อปชาวไต้หวันของกลุ่มชายนี กระแสฮัลรยู มีอิทธิพลเพิ่มขึ้น ดึงดูดแฟน ๆ เคป็อปในต่างประเทศจำนวนมาก
ซาร์ซาพาริลา (เครื่องดื่ม)

ขวดซาร์ซาพาริลา Sioux City อันเก่าแก่ที่มีจำหน่ายในร้านค้าปลีกในสหรัฐเป็นเวลาหลายทศวรรษจนกระทั่งถึงปี 2010
ซาร์ซาพาริลา (อังกฤษ: Sarsaparilla) เป็นเครื่องดื่มน้ำอัดลมที่ผลิตขึ้นจากเถา Smilax ornata หรือ Smilax สายพันธุ์อื่น ๆ เช่น Smilax officinalis ในประเทศส่วนใหญ่ในเอเชียตะวันออกเฉียงใต้ เป็นที่รู้จักในชื่อสามัญ sarsi และเครื่องหมายการค้า ซาสี่ (Sarsi หรือ Sarsae) มีรสชาติคล้ายกับรูตเบียร์ ซาร์ซาพาริลลาในสหรัฐมักทำมาจากน้ำมันเบิร์ช แทนที่จะเป็นพืชเมืองร้อนดังกล่าว
นิรุกติศาสตร์

Smilax ornata  เป็นเถาวัลย์เลื้อยยืนต้นที่มีลำต้นมีหนามซึ่งมีถิ่นกำเนิดในเม็กซิโกและอเมริกากลาง มักใช้เป็นพื้นฐานสำหรับเครื่องดื่มซาร์ซาพาริลา ชื่อสามัญ ได้แก่ sarsaparilla, Honduran sarsaparilla, และ Jamaican sarsaparilla เป็นที่รู้จักในภาษาสเปนว่า zarzaparrilla ซึ่งมาจากคำว่า zarza แปลว่า "พุ่มไม้" (จาก preroman sarza) และ parrilla แปลว่า "เถาองุ่นน้อย"
ประวัติ

ซาร์ซาพาริลาได้รับความนิยมในสหรัฐในคริสต์ศตวรรษที่ 19 ตามโฆษณายาตำรับสงวนสิทธิ์ในสมัยนั้น ถือเป็นการรักษาโรคผิวหนังและเลือด The Oxford Companion to American Food and Drink ตั้งข้อสังเกตว่าทำให้นึกถึงภาพ "สตรีที่อิดโรย และ คาวบอยที่กระหายน้ำ"
บางครั้งซาร์ซาพาริลาถือเป็นรูตเบียร์ประเภทหนึ่ง ซาร์ซาพาริลาหลายสิบยี่ห้อผลิตโดยโรงเบียร์ขนาดเล็ก ซึ่งส่วนใหญ่อยู่ในสหรัฐ
การใช้งานในประเทศไทย

ไฮมาร์ค โดย กรีนสปอต เป็นเครื่องดื่มซาร์ซาพาริลล่าในประเทศประเทศไทย แต่ถูกยกเลิกในปี พ.ศ. 2543 F&N Sarsi ผลิตในประเทศไทยโดยบริษัท เสริมสุข จำกัด (มหาชน) ตั้งแต่ปี พ.ศ. 2561 เป็นการฟื้นคืนแบรนด์ที่จำหน่ายในประเทศครั้งสุดท้ายในช่วงคริสต์ทศวรรษ 1990
ดูเพิ่ม

เบียร์เบิร์ช
ซาไลวาบาสตาดส์

| ซาไลวาบาสตาดส์ |
| --- | --- |
Saliva Bastards at cat festival 2017
ข้อมูลพื้นฐาน
ที่เกิด: กรุงเทพ ประเทศไทย
แนวเพลง: ป็อป, ร็อก, อินดี้
ช่วงปี: พ.ศ. 2548 - ปัจจุบัน
ค่ายเพลง: ทุเรียน

สมาชิก: มหาสมุทร บุณยรักษ์ ปวินท์ ประกอบสันติสุข ชายยุทธ ยุทธวรเดชกุล

เว็บไซต์: www.facebook.com/SalivaBastards-104675198486081/
ซาไลวาบาสตาดส์ (อังกฤษ: Saliva Bastards) เป็นวงดนตรีแนวป็อป/ร็อก/อินดี้ ก่อตั้งในปี พ.ศ. 2548 สมาชิกประกอบไปด้วย มหาสมุทร บุณยรักษ์ (จีน) (ร้องนำ, กีต้าร์), ปวินท์ ประกอบสันติสุข (เป็ก) (ร้องนำ, กีต้าร์) และชายยุทธ ยุทธวรเดชกุล (เอิร์ท) (เบส) มีผลงานอัลบั้มแรกชื่อ Saliva Bastards ในปี พ.ศ. 2549
ผลงาน > ผลงานอื่น ๆ

เพลง หมอกหรือควัน จากอัลบั้ม Sanamluang Connects
ซัมเมอร์สแลม (2018)

ซัมเมอร์สแลม (2018) (อังกฤษ: SummerSlam (2018)) เป็นการแสดงมวยปล้ำอาชีพแบบ เพย์-เพอร์-วิว(PPV)ของWWE โดยเป็นการแสดงของทั้งสองค่ายรอว์และสแมคดาวน์ จัดขึ้นเมื่อวันที่ 19 สิงหาคม 2018 ณ สนาม Barclays Center ในเมืองบรุกลิน, นครนิวยอร์ก, รัฐนิวยอร์ก สหรัฐอเมริกา